cyanic-selkie/wikianc huggingface dataset:
Iyo asin dai
An pagsimbag sa iyo/dai na hapot na may sasarong kataga na an kahulogan 'iyo' o 'dai' bako nanggad na unibersal. Mga kabanga gayod kan mga lenguahe sa kinaban an parateng naggagamit nin echo response: pag-otro kan berbo sa hapot na iyan sa pormang positibo o negatibo. An iba man kaini may opsyonal na mga kataga para sa 'iyo' asin dai, arog kan Hungarian, Ruso, asin Portuges. An iba talagang dai nagdesignar nin iyo/dai na mga kataga, arog kan Welsh, Irish, Latin, Thai, asin Chinese. Linilikayan kan echo responses an isyu dapit sa kun ano an kahulogan nin sarong dai naadornohan na iyo bilang simbag sa negatibong hapot. An iyo asin dai pwedeng gamiton bilang simbag sa laen-laen na sitwasyon- pero mas angay kun hinahapot nin simpleng kahapotan. Minsan ngani an kasimbagan na iyo sa hapot na, "Habo mo nin mga presa?" an malibog sa Ingles, an kasimbagan sa Welsh ydw (ako) mayo nin kalibogan.
Parola kan Isla nin Corregidor
Deskripsiyon
An palayugan yaon sa pinakahalangkaw na punto kan isla (kan huri inapod na Topside) na may epektibong langkaw na 639 metro (195 pye) taas sa lebel kan dagat o 42-tataw na langkaw hale sa base kan torre nin liwanag. An total na langkaw kan torre nagsusukol na 60.0 metro (18.3 m) poon sa ibaba sagkod sa itaas kan vane nin doros. Nalibog an liwanag kun yaon na gayo sa bakilid na parte sa amihanan kan isla.
Kondensasyon
Mga aplikasyon nin kondensasyon
Huli ta an kondensasyon iyo sarong natural na pangyayari, pwede ining magamit sa paghimo nin tubig sa dakul na kantidad para sa kagamitan nin katawohan. Nagkapirang mga istraktura iyo ginibo sana sa obheto na makakolekta nin tubig hale sa kondensasyon, arug nin mga air wells asin fog fences. An mga sistemang ini pwedeng magamit sa pagmamantinar nin pagkabasa nin daga sa mga lugar na may aktibong desertipikasyon—kun sain ngani pati mga nagkapirang mga organisasyon iyo nagtutukdo sa mga tawo sa apektadong lugar manungod sa konseptong ini ngarig makatabang sa saindang sitwasyon.
Parola kan Isla nin Corregidor
Deskripsiyon
An torreng cylindrical orihinalmente nakolor abohon na may erokan nin octagonal parabantay na nakapalibot sa base. An atop kan barangay nadoble man bilang parasingil nin uran para sa mga kwarta sunod sa palayugan, na nagtatao nin tubig bako sanang sa estasyon kundi nagdadagdag kan pangangaipo kan isla.
Iyo asin dai
An mga katagang iyo asin dai madaling maklasipikar sa arin man sa walong kabtang nin pahayag. Kun minsan sinda klasipikadong kabtang nin pagtaram sa saindang sadiring karapatan, an mga pangorolay na mga kataga, o pro-sentence, maski ngani an kategoriyang iyan igwa nin sobra nin iyo asin dai, asin bakong gabos na linguistiko kaiba iyan sa saindang lista nin mga termino nin pangorolay. An mga pangorolay na kompwesto sana kan saro sa duwang terminong ini ibinibilang na saradit na pangorolay.
Parola kan Isla nin Corregidor
Panahon nin Kastila
An duwang estasyon nin ilaw, an Corregidor asin Caballo, iyo an panduwang pinakagurang na palayugan na itinindog sa nasyon matapos an palayugan sa nguso kan Salog Pasig.
Rhea Seddon
Si Margaret Rhea Seddon (namundag Nobyembre 8, 1947) sarong Amerikanong siruhano asin retiradong astronauta nin NASA. Kan mapili siya bilang kaparte kan enot na grupong mga astronauta na kairiba an mga babae kan 1978, siya naglupad sa tolong Space Shuttle flight: bilang mission specialist sa STS-51-D asin STS-40, asin dangan komo payload commander sa STS-58, na siya nakaamot nin sobra sa 722 oras sa espasyo.
Jesús Castillo
Si Jesús Abdallah Castillo Molina, bistado man bilang si Jesús Castillo, (namondag 11 Hunyo 2001) iyo sarong Perung propesyonal na parakawat nin futbol na minakawat bilang sarong forward. Sa presente, siya iyo sarong talingkas na ahente, na nagkawat kan saiyang entirong propesyonal na karera para sa Liga 1 club na Sporting Cristal.
Parola kan Isla nin Corregidor
Panahon nin Kastila
An pagpatindog nin sarong estasyon nin palayugan sa isla nin Corregidor irinekomendar kan taon 1835 durante kan administrasyon ni Gobernador Pascual Enrile y Alcedo. Alagad, an konstruksyon kaini dai pig'autorisaran, sagkod 1846 sa pagpasa kan Orden Royal kan Abril 14 kan Gobyernong Kastila. Dai natapos an palayugan sagkod 1853 - ika-19ng taon matapos an pagrekomendar kan konstruksyon kaini.
Rhea Seddon
Gradwado sa University of California, Berkeley, asin sa University of Tennessee College of Medicine, si Seddon nakamit an degree sa pagkadoktor sa medisina (MD) kan 1973. Siya nagpraktis kan saiyang intership sa Baptist Memorial Hospital-Memphis, tolong taon na residency sa mga hospital nin University of Tennessee diyan sa Memphis, kun saen siya sana an babae sa General Surgery Residency Program. Kan bago siya, durante asin pakatapos kan karera niya sa programa sa astronauta, siya aktibo sa mga emergency department sa Tennessee, Mississippi asin Texas.
Parola kan Isla nin Corregidor
Panahon nin Amerikano
Kan an mga Amerikano sinakop an nasyon, an bagong itindog na Bureau of Coast Guard asin Coast Guard ay ginibong kumpletong tour kan nasyon, pigsisiyasat an gabos na mga palayugan asin estasyon sa arkipelago kan 1902. An gabos na parola nanompongan na kaipuhan na marhay an paghirahay tanganing mapagdanay an saindang marahay na kamugtakan, tanganing magin mahusay asin areglado an mga istasyon. Sa Corregidor, ginibo an paghirahay tanganing marehabilitar an mga erokan asin torre, asin itinindog an kudal na kawayan.
An mayor na mga gibo sa konstruksyon kan 1903 iyo an paghirahay kan mga lumang edipisyo, asin an pagtogdok nin mga bagong distrito para sa estasyon nin ilaw. Sarong eskwelahan nin apyan an itinindog sa Manila kan nakaaging taon sa pagsasanay sa mga may kakayahan na parabantay sa palayugan, na gamit an Corregidor lighthouse bilang sarong istasyon nin training. Tolong korteng edipisyo para sa mga kuarto asin kusina an itinogdok.
Taon pakatapos, sarong sadit na partido an ipinadara sa istasyon na ini tanganing gumibo nin mas saradit na paghirahay sa mga pinto, bintana, asin pagdalihig, na kabtang kan apyan hale sa Gibo 807 asin 1049.
Kan 1905, an kudal na kawayan sa estasyon nin liwanag kan Corregidor nakukua sa maraot na kamugtakan asin nariribayan nin mga pwesto asin mga board. An sistema nin mga guho binago tanganing dugangan an suplay na tubig. Sarong grotrine an itinogdok, ibinugtak an bagong mga salog sa mga erokan kan mga bantay mantang an mga iyan rinaot nin mga termino.
Huli sa pondong hale sa pag'oyon kan Act No. 1225 para sa pamantener nin lighthouse, an iba napu'nan sa pagbakal kan mga kaipuhan na parte haleng Paris ngane makombertir an polygonal na langtern sa Corregidor na magin garo silindrical lantern sa pagdikit kan interval sa pag'oltan poon sampulo abot limang segundo asin magsalida sa parasayaw nin kwarta kaiba kan incandescent system.
Kan 1908, an Isla Corregidor nagin pagrorogaring militar kan E.U. asin inapod na Fort Mills bilang parte kan puerto depensa sa Manila Bay. Nagpoon na pasarigon kan mga Amerikano an isla bilang mayor na kutang depensa kan nacion para sa babaye kun dapit sa gera.
Panahon nin Hapon
Kan Disyembre 8, 1941, an aldaw na nagsakyada an mga Hapon sa Filipinas, an mga palayugan sa Corregidor, Caballo, asin Isla nin Monja pinapaparong ta na'oyon kan Hokbong Navy asin kan Harbor Defense Commander.
Poon Disyembre 16, an Corregidor lighthouse ginamit kan Navy ngane mapadali an paglaog kan mga submarino dara an mga suplay asin ammunition para sa mga tropa sa isla bilang autorisado ni Heneral Douglas MacArthur.Ipinaheling an liwanag sa enot na sampulong minuto kan kada saro - oras sa hilom na iskedyul na itinatao kan Dagat para sa kada paglaog. Solamente an puting liwanag an ipinaheling asin sa sarong itinalaan na espesipikong azimut. Sa pag-agi kan submarino sa kontroladong mga minahan, naiilawan an Inshore Patrol na kinakapotan sa Harbor Defense an mga mina sa "ligtas" asin an mga matandaan na mga buloy na ilawan nin mga paghanapa.
An enot na danyos sa palayugan nangyari kan Enero 14 sa palibot nin odto kan an duwang palayogan nin mga parabomba, siyam an lambang saro, binomba an kadaklan kan Topside. Naraot an parola asin nakapalibot na mga edipisyo alagad an liwanag nag - aabang pa man giraray gamit an lampara.
Durante kan pakikilaban para sa katalingkasan sa mga Hapon, an isla binombang gayo na bayaan an lambang edipisyo sa isla sa habagatan. An parola dai nakaligtas sa pambobomba.
An parola ngonyan
Sa bilog na mga 1950, itinogdok liwat an parola na ginagamit an nagkapira sa orihinal na mga gapo hale sa kagabaan alagad ginagamit an ibang disenyo. An base ngonyan igwang pighaharong na tindahan nin souvenir para sa mga turista kan isla historikal.
Sinalidahan an langtern kan dekada 1990 nin sarong solar-power na liwanag bilang parte kan Maritime Safety Improvement Project kan Philippine Coast Guard.
Iyono
thumb|right|Sarong elektrikong potensyal na mapa nin iyonong nitrate (NO3-)|263x263px An iyono (Ingles: ion) iyo sarong partikulo, atomo, o molekula na igwang kabilogang kargang elektrikal.
Kondensasyon
Mga aplikasyon nin kondensasyon
An mga komersyal na aplikasyon nin kondensasyon, nin mga konsumidores pati naman an industriya, iyo kabali an paggibo nin kuryente, desalinsayon nin tubig, pagmanehar nin temperatura, refrigeration, asin air conditioning.
Maya
An maya (Passer montanus o Eurasian Tree Sparrow) iyo an gamgam sa pamilyang sparrow na igwa nin payo asin luong na kolor kayumanggihon, asin sarong kolor itom na patch sa lambang puting pisngi.
Iyono
An karga nin elektron iyo pigkokonsidera na negatibo sa kombensyon. An negatibong karga nin sarong iyono iyo parehas asin kabaliktaran nin kargadong mga proton na iyo pigkokonsidera na positibo sa kombensyon. An kabilugang karga nin sarong iyono iyo bakong zero huli ta an total na bilang nin mga elektron kaini iyo dae parehas sa bilang nin mga proton kaini.
An katyono (cation) iyo sarong positibong kargadong iyono na may dikit na mga elektron kaysa sa mga proton mientras an anyono (anion) iyo negatibong kargado na may mas dakul na mga elektron kaysa sa proton, sagkod huli sa saindang magkabaliktad na elektrikong karga; an katyono asin anyono nagkakaigwa nin atraksyon sa kada saro asin dagos naghihimo nin mga iyonikong kompuwesto.
An mga iyono na pigbibilog sana nin sarong atomo iyo pig-aapud na mga atomiko o monatomikong iyono, mientras an duwa o mas dakul na mga atomo iyo nagpoporma nin mga molekular na iyono o poliatomikong iyono. Sa kaso nin pisikal na iyonisasyon sa sarong pluido (gas o likido), "mga iyonong pares" iyo namomokna sa paagi nin ispontanyos na kolisyon nin mga molekula, kun sain an kada nagigibong pares iyo igwang talingkas na elektron asin sarong positibong iyono. An mga iyono iyo nahihimo man sa paagi nin kimikal na interaksyon, arug nin disolusyon nin sarong asin sa mga likido, o sa ibang paagi, arug kan pag-agi nin sarong direktang kuryente sa sarong solusyong may konduksyon, na minatunaw nin sarong anode sa paagi nin iyonisasyon.
Elyo
thumb|277x277px|Sarong gas discharge tube na may laog na elyo (He) An elyo, helyo, o helyum (helio, Ingles: helium) iyo sarong elementong kimikal sa atomikong bilang na 2, asin iyo pigrerepresenta kan simbolong He. Ini iyo mayong kulay, mayong parong, mayong namit, dae nakakalason, asin sarong "inert monatomic gas" na nangengenot sa mga noble gases nin talaang peryodiko. Ini iyo may pinakahababang punto nin pagkalusaw asin pagkalakaga sa gabos nin mga elemento. thumb|Elyo An helyo iyo an pangaduwang pinakamagian na elemento asin an pangaduwang pinaka-mahihiling na elemento sa bilog na uniberso. An kadaklan kan helyo iyo nagibo kaidtong "big bang" pero padagos pa man an paghimo kaini sa mga bituon. Sa kinaban, bihira sana an helyo nin uli ta nagigibo sana ini sa pag-decay kan mga radyoaktibong elemento, arug kan mga "alpha particles" na nagluluwas nin nuclei kan helyo. An "radiogenic helium" iyo nakatago sa mga gas deposit asin ini an pitong porsyento kan gabat kaini, na kun sain ini iyo kinukua sa komersyo sa paagi nin fractional distillation.
Henerasyon Alpha
An Henerasyon Alpha (Gen Alpha kapag pinahalipot) iyo an demograpikong kohort na suminunod sa Henerasyon Z. An mga siyentipiko asin popular media piggagamit an kaamayi kan dekada 2010s bilang iyo an taon kan kamundagan asin an kaamayi sagkod an katahawan kan dekada 2020 bilang iyo an katapusan kan taon nin kamundagan. Nginaranan sa alpha, an enot na letra kan alpabetong Griyego, an Henerasyon Alpha iyo an enot na aakion sa kabilugan kan ika-21 na siglo asin an ikatulong milenyo. An mga myembro kan Henerasyon Alpha iyo an mga aki kan Milenyal   asin mga matuang Henerasyon Z.
Elyo
Uusipon
Sarong dae bistadong giyaw sa linya nin spectro sa sikat kan saldang iyo anenot na pig-adalan sa sarong solar eclipse kaidtong 1868 kan Pranses na astronomong si Pierre Janssen. Si Janssen kaiba ni Norman Lockyer an nagkua kan kredit digdi nin uli ta sinda iyo parehong nag-obserba kan eclipse na ito asin pinangaranang niya an helyo. Kaidtong 1903, sarong dakulang deposito nin helyo an nahiling sa natural na gas field sa Amerika, na kun sain iyo sa paagi na harayo an pinakadakulang supplier kan gas.
Mga kagamitan
An helyo iyo ginagamit sa cryogenics, sarong deep-sea breathing system, pampalipot sa mga superconducting magnet, sa helium dating, para sa pagpapalobo, para maglutaw an mga airships, asin bilang protective gas para sa dakulong gamit industryal (arug kan arc welding asin paggibo nin silicon wafers). Maski an paghangos nin kadikiton na helyo iyo naliliwat an timbre asin kalidad kan boses. An pag-uugali kan mga likidong helium-4 na duwang likidong phases, helium I at helium II, iyo importante sa pag-aadal kan mga para-research sa quantum mechanics (sa mga partikular na an mga palatandaan kan superfluidity) sagkod sa mga naghahanap sa mga epekto kan temperatura harani sa absolute zero sa mga bagay (arug kan superconductivity).
Plema
An plema (Suanoy na Griego: φλέγμᾰ, phlégma, "hubag," "hungaw na bunga nin init") an mucus na ginibo kan sistema respiratoryo, dai kabali an ginibo kan mga agihan sa dungo. Sa parate iyan nanonongod sa respiratoryo na mucus na hinahale sa paagi kan pag-abo, na an iba inaapod na sputum. An plema, asin an mucus sa kabilugan, igwa nin water-based gel na kompwesto nin glycoproteins, immunoglobulins, lipids asin iba pang sabstans. An komposisyon kaiyan nagkakalaenlaen depende sa klima, henetiko, asin estado kan sistema sa inmunidad. An kolor kaini pwedeng iba-iba an poon sa silag o malungsi o maitom na kayumanggihon asin berde, poon sa liwanag sagkod sa maitom na bulaw, asin maski sa maitom na rogba depende sa konstitutente. Natural na nagbubunga an hawak nin mga 1 litro (mga 1 litre) nin plema aroaldaw sa pagdakop asin pagpalinaw nin mga bagay sa ayre asin bacterya hale sa dungo asin halonan.
Oleksii Reznikov
Si Oleksii Yuriyovych Reznikov (Олексій Юрійович Резніков; namundag 18 Hunyo 1966) sarong Ukranyanong abogado asin politiko na nagserbi bilang Ministro nin Depensa nin Ukranya poon pang 4 Nobyembre 2021. Si Reznikov nagserboi man sa iba-ibang pwesto sa gobyerno nin UKranya; Katuwang na Primer Ministro, Ministro sa Reintegrasyon kan Temporaryong Okupadong mga Teritoryo nin UKranya, asin katuwang na pamayo nin Kyiv City State Administration poon 2016 abot 2018, asin katuwang na alkalde-sekretaryo nin Kyiv City Council poon Hunyo 2014. sundo Desyembre 2015.
Henerasyon X
An Henerasyon X (minsan pigpapahalipot na Gen X) iyo an demograpikong kohort na suminunod sa Baby boomers asin sinundan kan Milenyal. An mga parasaligsig asin popular media naggamit kan katahawan sagkod sa huri kan dekada 1960 bilang iyo an kapinonan kan taon nin kamundagan asin an huri kan dekada 1970 sagkod sa kaamayi kan dekada 1980 bilang katapusan kan taon nin kamundagan, na iyo an kapag-arakian na sa pangkagabsan pigladawan bilang an mga tawong namundag poon kaidtong 1965 sagkod kan 1980. Sa paagi kaining depinisyon asin an U.S. Census data, igwa nin 65.2 milyon na myembro an Gen X sa Estados Unidos poon kaidtong 2019. An kadaklan kan mga myembro kan Henerasyon X iyo an mga aki kan Silensyong Henerasyon asin mga amay na Boomers; an mga myembro kan Henerasyon X parating mga magurang kan Milenyal asin Henerasyon Z.
Mikheil Saakashvili
Mikheil Saakashvili (namundag 21 Desyembre 1967) Presidente kan Georgia (2004-2007, 2008-2013)
Alonso Cano
Si Alonso Cano o Alonzo Cano (19 Marso 1601 – 3 Septyembre 1667)  sarong Espanyol na pintor, arkitekto, asin iskultor. Siya namundag sa Granada.
Biograpiya
Siya nakanood nin arkitektura sa saiyang ama na si Miguel Cano; nagpipintura sa akademya nin Juan del Castillo, asin pa ki Francisco Pacheco an maestro ni Velázquez; siya nakanood man nin iskultura ki Juan Martínez Montañés. Komo sarong iskultor, an bantogan na mga obra niya iyo an Madonna and Child sa simbahan nin Lebrija (inaapod man Nebrija), an mga higanteng pigura ni San Pedro asin ni San Pablo.
Siya enot ginibong arkitekto real, asin pintor ni Felipe IV, asin maestro sa prinsipe, si Balthasar Charles, Prinsipe nin Asturias. An Hade tina'wan siya nin katongdan bilang sarong kanon kan Granada Cathedral (1652), ngani magin sarong mayor na arkitekto sa katedral, kun saen an mayor niyang naginibohan iyo an paghaman kan surungan kan katedral, na saiyang pigdesenyo naghihinapos kan saiyang buhay asin nagibo an desenyo niya paqkagadan na niya.
Siya daa bantog na marhay kan saiyang dai mapugol na pagbuburuka; sarong beses daa ikinaag niya sa peligro saiyang buhay kan bigla pigrunot niya an estatuwa nin sarong santo ta dai niya nagusto si presyo kan pagbakal kaini kan saiyang sinugo. Susog sa sarong istorya, nakua niya an saiyang harong linaog asin hinabonan, an saiyang agom gadan asin nagdulag an saiyang surogoon na Italyano. Alagad an mga mahistrado pigkondenar siya ta araram an saiyang maringis asin maimon na disposisyon. Huli kaini, siya duminulag pasiring sa Valencia, pero nagbalik giraray sa Madrid, kun saen siya kinastigo alagad mayo siyang itinuga o nag'ako nin pagkakasala. An hade inako man giraray siya sa marhay na boot.
Pakagadan kan saiyang agom siya naglaog sa pagkapadi' bilang proteksyon sa ano pa man na prosekusyon, asin siya nagpadagos kan saiyang karera bilang arkitekto asin pintor. Nagadan siya kan 1667. Sa saiyang mga ultimong hinangos, kan an padi ipinahiling saiya an krusipiho, sinabihan niya an padi na irayo ini ta mayong gayon an pagkaporma asin pagkagibo. Susog sa Catholic Encyclopedia, an naghihingagdan na Cano nagsayuma kan Sakramento sa padi. Posible ining mga uru-osipon bakong totoo siring sa dakul na mga urusipon manongod kan saiyang buhay asin pagkamainiton an payo.
Salvador Valeri i Pupurull
Si Salvador Valeri i Pupurull (1873–1954) sarong Katalan na arkitekto na nagtrabaho nag'aayog sa istilo nin Modernisme.
Alonso Berruguete
Si Alonso González de Berruguete (Alonso Berruguete) (c. 1488 – 1561) Espanyol na pintor, iskultor asin arkitekto. Siya konsideradong ihyo an pinaka-importanteng iskultor kan Renasimyentong Espanyol, asin bantogan sa pagkabisto sa saiyang mga iskultura na naglaladawan nin emosyon, na minsan mahiling igdi an mateng langitnon o mateng tormentadong kalag.
Salvador Valeri i Pupurull
Si Valeri namundag sa Barcelona asin nag'adal sa Polytechnical School of Madrid asin man sa School of Architecture of Barcelona, kun saen siya nagkamit kan degree kan 1899.
Surovikino
An Surovikino (Сурови́кино) sarong banwaan asin sentro administratibo nin Distrito Surovikinsky sa Volgograd Oblast, Rusya, namumugtak sa pagkasarapong nin Chir asin Salog Don (Tsimlyansk Reservoir), 154 km sulnopan nin Volgograd, an sentro administratibo nin oblast. Populasyon: 20,533 (senso 2020); 18,336 (senso 1989)
Alonso Berruguete
Namundag sa banwaan nin Paredes de Nava, si Berruguete nag'adal nin arte sa pagmamato kan saiyang ama, an pintor na si Pedro Berruguete. Pakagadan kan saiyang ama kan 1504, si Berruguete nagbyahe pasiring Italya sa pagpadagos kan adal niya sa arte, na saiyang pag'estar sa Florence asin sa Roma. Igdi siya nag'adal pag'iskultura sa pagmamato ni Michelangelo, an Italyanong master. An saiyang mga pintura na nahaman sa Italya nagpahiling nin impluensya nin manierista, na kun saen an saiyang arte pigkokompara sa mga kagurubay niyang sinda Jacopo Pontormo asin Rosso Fiorentino.
Surovikino
Historya
An banwa namundag bilang sarong tiriponan sa tungod kan Surovikino railway station, na nagbukas kan 1900. Nakaag ining banwaan kan 1966.
Alonso Berruguete
Si Berruguete nagbalik sa Espanya kan 1517, asin kan 1518, siya nanombrahan sa pwesto komo pintor sa korte asin iskultor ni Carlos V nin Espanya. Poon kan saiyang pagkapwesto sa siring na posisyon, si Berruguete nagtaong atensyon sa pag'iskultura. An saiyang mga trabaho kabarali nin mga pyesa sa altar sa Irish college sa Salamanca (1529–1533), mga pwesto nin koro sa Katedral nin Toledo (1539–1543) asin lulubngan para sa Arsobispo nin Toledo Juan de Tavera sa ospital na natugdas ni Tuvera, an hospital ni San Juan de Bautista sa Toledo (1552–1561).
Iskultura sa kahoy
Pakatapos kan saiyang maigot na pag'adal sa Italya, siya nagbalik sa tradisyon nin Espanyol sa paggibo nin mga kahoy na iskultura, na kabarali an mga pyesa sa altar sa simbahan nin San Benito el Real, Valladolid. "An mga pigurang sobra sa paghiro' nagin manerismo sa saiyang mga parasunod na iyo sinda sa Andrés de Nájera, Esteban Jordán, Inocencio Berruguete asin iba pa..."
Poon Oktobre 13, 2019 – Pebrero 17, 2020, labis 40 kan ki Berruguete'ng mga pintadong iskulturang kahoy an naka'eksibit sa National Gallery of Art, Washington, D.C. bilang parte kan eksibisyon na tituladong Alonso Berruguette: First Sculptor of Renaissance Spain.
Lista kan mga istasyon kan radyo sa Rehiyon Bikol
Ini lista kan mga istasyon kan radyo sa Rehiyon Bikol, ini namumugtak sa timog-sirangan Luzon asin sa norte-sirangan kan Filipinas. (An mga syudad kani iyo an Masbate, Sorsogon, Legazpi, Ligao, Tabaco, Iriga asin Naga).
AM Stations
{| class="wikitable" !Frequency !Ngaran !Format !Apod !Lokasyon !Kagsadiri (People's Broadcasting Service, Inc.)
FM Stations
{| class="wikitable" !Frequency !Ngaran !Format !Apod !Lokasyon !Kagsadiri
Antonio Palacios
Si Antonio Palacios Ramilo (8 Enero 1874 – 27 Oktobre 1945) sarong arkitektong Espanyol. Napapalaen kan mala-monumentong eklektisismo na winalat niya asin natatala' sa saiyang mga proyekto, siya nakatabang nanggad sa pagtaong identidad arkitektural kan Madrid sa enot na kabanga kan ika-20ng siglo.
Biograpiya
Namundag 8 Enero 1874 sa O Porriño, probinsya nin Pontevedra. si Palacios naghubo' sa Madrid ta siya ma'adal komo inhenyero; alagad naglipat sa Arkitektura, asin nakamit an degree niya kan 1903.
Sarong mahigos na arkitekto, saiyang nata'wan modernong imahe an Madrid huli kan saiyang mga nauunabihan na mga edipisyo sa kabesera kan nasyon. Siya nata'wan impluensya haleng Sesesyonistang modernismo, alagad susog ki Óscar da Rocha Aranda, bilang pagtatampok mansana sa mas mahiwas na pagsaralak kan iba-ibang istilong eklektiko, arog kan Neoplateresque, Neoklasisismo asin modernong arkitekturang pangkomersyal sa sa Amerika.
Si Palacios, na nagdesenyo man kan interior kan ibang mga orihinal na Metro de Madrid na mga istasyon, iyo an kagmukna kan ikonikong rhomboidal logo kan rapid transit.
Siya nagin myembro kan Real Academia de Bellas Artes de San Fernando kan 1926.
Nagadan siya kan 27 Oktobre 1945 sa El Plantío, Madrid.
Baby boomers
An Baby boomers, minsan pigpapahalipot na boomers, iyo an demograpikong kohort na sinundan an Silensyong Henerasyon asin sinundan kan Henerasyon X. An kapag-arakian na ini parating piglaladawan bilang an mga tawong namundag poon kaidtong 1946 sagkod kan 1964 durante kan katahawan kan ika-20 na siglo na Baby boom. An petsa, an demograpikong konteksto, an kultural na pagmidbid posibleng magkalaen sa kada nasyon. Ilinadawan an baby boom bilang "shockwave" asin bilang "the pig in the python". Kadaklan kan mga baby boomers iyo an mga aki kan Greatest Generation o Silensyong Henerasyon, asin parating magurang kan Henerasyon X asin Milenyal o Henerasyon Z.
Peter New
Si Peter New (Vancouver, Oktobre 30, 1971) dating sarong Amerikanong entertainer.
Hillevi Rombin
Si Hillevi Rombin Schine (Setyembre 14, 1933 – Hunyo 19, 1996) sarong dating Swedish na aktres asin reyna nin kagayonan na kinoronahan bilang Miss Sweden asin iyo an ikaapat na nanaog nin titulong Miss Universe kan 1955. Siya kinoronahan bilang Miss Sweden Universe 1955 ni Miss Sweden Universe 1954, Ragnhild Olausson. Kan 1996, she siya an pinakainot na titulada nin Miss Universe na nagadan na.
Biograpiya
Siya nagdakula sa Uppsala, Uppland, asin nagin kampeon sa nasyonal na lebel sa decathlon bago maglaban sa pagarayonan. Sarong kahanga-hangang atleta, si Rombin nagin matriumpo sa gymnastics, track & field, asin downhill skiing. Matapos manggana sa pagarayonan, siya naghali sa Sweden asin nagduman sa Hollywood tanganing mautob an saiyang kontrata sa pag-arte sa Universal Pictures, parte kan saiyang premyo bilang Miss Universe. Siya nag-adal kaiba si John Gavin, Clint Eastwood, asin Barbara Eden, kabali an iba pang mga aktor. Inilaag siya kan Universal sa duwang pelikula, na igwa sana saro o duwang linya, tanganing matawan nin ilaw asin eksperyenssua. Siya tinawan nin kredito para sa mga papel na igwa nin haralipot na linya sa duwang pelikula. Sa The Benny Goodman Story (1955) siya naghagap nin pirma o autograpiya asin sa Istanbul (1957) siya nagluwas bilang sarong flight attendant sa puro kan pelikula bago ini matapos.
Durante kan saiyang pagreynar bilang Miss Universe, mantang nababyahe sa Estados Unidos, nanagboan niya an saiyang magigin agom na si G. David Schine, na an pamilya yaon sa negosyo ni hotel asin lalaogon man an negosyo sa pelikula asin musika. Ipinundo ni Rombin an karera sa pag-arte tanganing makatotok sa buhay may-agom, na magkakaigwa nin dakulang pamilya ki Schine. Nagkaigwa sinda nin anom na mga aki, asin naglawig nin 40 taon an saindang relasyon sagkod na magadan nin sabay kan 1996.
Siya patin an agom asin saro sa mga aking lalaki nagadan sa pagbagsak nin eroplano kan 1996, resulta kan pagpalya kan makina matapos an paglupad kaini. Siya 62 na taon asin an pinakainot na Miss Universe nagadan. Siya asin an saiyang agom patin aking lalaki inilubong sa Westwood Village Memorial Park Cemetery.
Yema
An yema (gikan sa Kastila yema "pula kan sugok") iyo an sarong kendi o minahamis na pandulsi kan mga Pilipino. Ginamit giraray kan mga Pilipino an mga tinapok nang mga pula kan sugok tanganing magin manlaenlaen na putahe. An saro diyan iyo an yema, na kun saen posibleng basado sa Kastilang pastry na pig-aapod na Yemas de Santa Teresa.
Plurina
thumb|216x216px|Likidong plurina sa hababaong temperatura An plurina o pluor (flúor, Ingles: fluorine) iyo may simbolo na F, atomikong bilang na 9, atomikong timbang na 18.9984, punto nin pagyeyelong (FP) na 62 °C, punto nin pagkalakaga na 188.14 °C, espesipikong grabidad na 1.108 (sa pormang likido), asin balensiyang 1.
Ini iyo sarong elementong haloheno. Saro ining elementong may kulay na maputlang giyaw. Bilang lason, distroso ini, nakakaagnas asin nasa porma nin sarong gas. Ini an pinaka-elektronegatibo sagkod pinaka-reaktibo sa gabos nin mga elemento, asin ginagamit na ingrediente sa paggibo nin dakulong klase na importanteng mga kompuwesto. Nadiskobre ini ni Ferdinand Frederick Henri Moissan kaidtong 1886.
Gus Albor
Si Augusto 'Gus' Albor (namundag, Agosto 1948, Bacolod, Filipinas) sarong kontemporaryo asin modernong pintor asin eskultor na midbid na gayo sa saiyang minimalista asin abstraksyonistang mga obra.
Edukasyon
Namundag sa Bacolod, siya nag'adal asin naggradwar sa University of the East School of Music and Fine Art. Siya nakasikwit nin 1-taon na British Council Study grant sa West Surrey College of Art sa Inglaterra.
Kasibotan
Saro man siya sa 13 Artistang Awardee kan Cultural Arts of the Philippines (CCP) asin sa laog kan saiyang 40 taon na karera, an obra niya nadara na sa mga mayor na mga esksibit asin mga event sa Filipinas, Estados Unidos, Alemanya, Hong Kong, Hapon, New Delhi, Bangkok, Jakarta, Kuala Lumpur asin Beijing, Tsina. Sa mga kasibotan na ini, an masambit iyo an First Selection of Philippine Art na pig'amaan kan Museum of Philippine Art (MOPA) 1981, asin an '100 Years of Philippine Painting Exhibition' ginibo sa Pacific Asia Museum sa Pasadena, California (USA), 1984.
Pagtimbang kan saiyang obra
Susog ki National Artist na si Arturo Luz ini an nataram niya manongod ki Augusto Albor: "Si Augusto Albor iyo an pinakamahusay na igwa an Filipinas ikakatangro." Siring man sabi ni Cesare Syjuco, "an impluwensya ni Albor dai masukol maski pa ngani sa mga artistang doble pa sa edad niya".
Pilmograpiya ni Kim Gyu-ri (aktres, pinangaki kan Agosto 1979)
Biograpiya
Siya nakabali sa kontrobersiya kan 2008 kan siya nagtaong pahayag laban sa karneng baka na hale sa Estados Unidos; nagpangyari ini na kasuhan siya kan beef importer sa Seoul pero pinaboran siya kang korte kan 2010. Nagtaram man siya sa ngaran kan mga entertainer sa paglabag sa pribadong buhay kan pagluwas nin explosive "Entertainment X-file" isyu kan 2005. Kan 2009, opisyal niyang rinibayan an saiyang ngaran na Kim Min-sun naging Kim Gyu-ri. Nag-date sinda kan saiyang co-star na Kim Joo-hyuk sa period drama God of War, puon kan 2012 hanggang 2013.
NiziU
An NiziU (ニジュー; 니쥬), pigsusurat man sa istilong NiziU, iyo sarong Hapones na babaying grupo na namokna kan JYP Entertainment asin Sony Music Entertainment Japan. An grupo iyo pigbibilog nin siyam na miyembro: sinda Mako, Rio, Maya, Riku, Ayaka, Mayuka, Rima, Miihi asin Nina. An NiziU iyo namokna sa paagi kan reality-survival program na Nizi Project (2020), asin nagdebut kan Desyembre 2, 2020, sa pagluwas kan saindang debut single na "Step and a Step".
Uusipon
thumb|334x334px|Bilang komemorasyon sa opisyal na debut kan NiziU, an Tokyo Skytree pig-ilawan nin mga kulay kan dawani Kan Enero 29, 2019, an JYP Entertainment pig-anunsyo an saindang plano na magmokna nin sarong Hapones na babaying grupo, sa irarom kan saindang bisyon na "K-pop 3.0", "Globalization by Localization." An mga awdisyon para sa bagong babaying grupo na ini iyo nangyari sa walong (8) Hapones na syudad, Hawaii, asin Los Angeles, para sa mga babaying may edad poon 15 hasta 22 na taon. An NiziU iyo namokna sa paagi kan Nizi Project, na nagtampok sa 20 na kontestant, asin pig-ere kada semana sa Hulu Japan poon Enero 30 hasta Hunyo 26, 2020, asin pigdadara sa internasyunal sa paagi kan opisyal na YouTube channel kan JYP Entertainment. An palabas iyo pigbanga sa duwang season. An enot na season na nagpapahiling sa mga awdisyon kan mga prospektibong miyembro sa bilog na Hapon, na nag-ina sa prospektibong lineup pasiring sa 14 hali sa 26 na babayi na pigpili ni J. Y. Park mientras an ikaduwang season nagpapahiling sa mga babayi na nagpasiring sa Sur na Korea para sa saindang training sa laog nin anom na bulan.
Sa pinal na episode kan Nizi Project, an debut line-up iyo pigheras sa publiko. Bilang sarong recording artist sa irarom kan JYP Entertainment, am grupo iyo pig-anunsyo na nakipagsundo sa kompanya nin rekord na Sony Music Japan pra sa bentahan kan album asin pag-ataman kan grupo durante sa saindang mga kasibotan sa Hapon.
Nawawarang Henerasyon
An nawawarang Henerasyon iyo an sosyal na henerasyon na kohort sa Solnopan na kinaban na sa kaamayi kan pagigin adulto durante kan World War I. An henerasyon sa pangkagabsan pigladawan bilang iyo an mga tawong namundag poon kan 1883 sagkod sa 1900 asin nagin may edad na sa kapwa dekada 1900 o sa dekada 1910. An termino sa partikular piggamit tanganing magpanongod sa grupo nin Amerikanong expatriate na parasurat na nakaistar sa Paris durante kan dekada 1920. Krinedit si Gertrude Stein sa paggibo kan termino, asin iyan pinabantog ni Ernest Hemmingway, na naggagamit kaiyan sa epigraph para sa saiyang 1926 na nobelang The Sun Also Rises: "You are all a lost generation." An "nawawara" sa kontekstong ini nanonongod sa pagigin "disoriented, wandering, mayo nin direksyon" na ispiritu nin dakol kan nakasalbar sa gyera kaidtong kaamayi pagkatapos kan panahon nin giyera.
Volodymyr Zelensky
Si Volodymyr Oleksandrovych Zelensky (namundag 25 Enero 1978) sarong Ukranyanong pulitiko, screenwriter, aktor, komedyante, direktor asin nagsisirbeng presidente kan Ukranya poon pa kan 2019. Siya nabantog ngonyan bilang pamayo asin lider sa panahon nin gera kan an Ukranya sinakyada sa tuyong pagsakop nin Rusya kaini.
Si Zelenskyy nagdakula sa Kryvyi Rih, sarong rona' nagtataram nin Ruso sa sud-subangan na banda kan Ukranya. Bago kan saiyang karera sa akting, si Zelenskyy nakakua nin diploma sa abogasya sa Kyiv National Economic University.Dangan saiyang linaog an pagkokomedyante asin nagmukna nin kompanya an Kvartal 95,nagpoprodyuser nin mga pelikula, cartoon, asin mga pasali sa telebisyon kabali na diyan an Servant of the People, kun saen si Zelenskyy an papel niya komo presidente kan Ukranya. An serye pig-ayre poon 2015 abot 2019 nagin sobrang popular. Sarong partido politika dara parehong pangaran kan pasaling telebisyon an minukna kan Marso 2018 kan mga empleyado kan Kvartal 95.
Si Zelenskyy nag'anunsyo kan saiyang kandidatura para sa Eleksyon presidensyal 2019 nin Ukranya kan banggi nin 31 Desyemembre 2018, haros kadungan kan Bagong Taon na pabantolin ni Presidente Petro Poroshenko sa 1+1 TV Channel. Sarong gilid-gilid na kandidato, siya tolos nagin saro sa nangengenot sa opinion poll para sa eleksyon. Saiyang ginana an eleksyon na bitbit an 73.2 porsyento kan boto sa ikaduwang hornada, nadaog siring si Poroshenko. Pabisto niya bilang sarong populista, pasabot niya na siya anti-establisiyemento, asin anti-korupsyon na pigura
Om
An Ōṁ (o Aum) (ॐ, ओम्; ௐ, ஓம்) iyo an tanog kan sarong sagradong simbolo espiritwal nakukua sa mga Relihiyon Indiko. An kahulogan asin mga pasabot kan Om nagiiba-iba sa mga magkakapirang mga ripondipon asin sa lawig nin iba-ibang tradisyon. Ini kabtang kan ikonograpiya makukua sa mga panahon na antigo asin mga medieval na manuskrito, sa mga templo, monasteryo, asin mga pangadyean sa Hinduismo, Budhismo, Jainismo, asin Sihismo. Bilang silaba, ini parati pigkakanta solo sana o bago sa sarong pagpaplatika espiritwal asin durante nin meditasyon sa Hinduismo, Budhismo, asin Jainismo.
Rignos
An rignos (Lonchura atricapilla) iyo an sadit na maya. An espesye na ini manonompongan sa Bangladesh, Brunei, Cambodia, China, India, Indonesya, Laos, Malaysia, Burma, Nepal, Filipinas, Singapur, Taiwan, Thailand, Vietnam, asin Hawaii. Pinamidbid man ini sa Kadakulaan na Antilles asin Martinique sa Caribbean.
Bago an taon na 1995, iyo iyan an nasyonal na gamgam kan Filipinas, kun saen midbid iyan bilang mayang pula huli sa saiyang kolor pula na likod na nahihiling sana kapag siya naglayog na. (Iyan napapalaen sa ibang gamgam na pig-aapod man na maya, urog na an predominanteng kayumanggihon na "mayang simbahan" (tree sparrow) kun saen iyan komun na marhay sa mga lugar na urban.)
Kirat Karo
An Kirat Karō saro sa tolong harigi nin Sikhismo, an duwang iba pa iyo an Naam Japo asin Vaṇḍ chakkō. An terminong ini boot sabihon magtrabahong honesto, toltol asin maigot na pagbuhay na ginagamit an sadiring tibay, talento asin paghingowa sa pakinabang kan indibidwal, pamilya niya, asin an sosyedad en heneral. Boot sabihon kaini magdarudal sa sadiring ganot asin dai maghugak, magrawraw nin oras. Alintana, an Simran asin pag'igot sa trabaho nin Dyos, bakong personal na bentahe, iyo an dapat na mayor na motibasyon.
Sa eskritura
Sa Guru Granth Sahib, Guru Nanak Dev ji nagsasabi: ""Isay man an maghorophorop dapit sa Naam, an Pangaran ni Dyos na Kagurangan, asin ta nagbaya' pakatapos maglapigot sa ganot nin sadiring angog -O Nanak, an mga saindong lawog masilyab sa Korte nin Kagurangnan, asin ta dakul naligtas kairiba ninda!" asin ta dakul nakaligtas asin nakaligtas kairiba ninda!""
Brewster Kahle
Si Brewster Lurton Kahle (namundag Oktobre 22, 1960) sarong Amerikanong inhenyero sa internet, entrepreneur sa internet, aktibista sa internet, tagaanduyog sa unibersal na paggamit kan anoman na kaaraman, asin tagamantener nin digital library. Si Kahle pigmukna' an Internet Archive asin Alexa. Kan 2012 siya pinagpasumpa komo kaapil sa Internet Hall of Fame.
Kirat Karo
Sa eskritura
"Siisay man an nakakasabot kan Korte ni Kagurangnan, dai nungka maaging pagrayo' saiya. An Tunay na Guru idinuhol an dunong na ini. Sinda nagpapraktis nin katotohanan, pagpupugol sa sadiri, asin nagibong mga marhay; an saindang mga pagparalakaw tapos na."
Ambulansya
too|thumb|Sarong ambulansya An ambulansya iyo an sarong klase nin lunadan na piggagamit sa pagdara nin tawong may helang. Komun ining pigduduman kan mga drayber kaini an mga tawo kun may emerhensya para darahon sa ospital. Siring kan mga emerhensya an pagkakaigwa nin sarong tawo nin mga nalapong tulang, kulog sa daghan, makuring danyos sa payo, asin mga tawong nakulogan huli sa aksidente siring kan banggaan nin mga behikulo.
Kasaysayan
An kasaysayan kan ambulansya nagpoon kaidtong suanoy na panahon, na gamit an kariton tanganing darahon sa ibang lugar an mga dai mabulong na pasyente nin piritan. Enot na ginamit an mga ambulansya para sa emerhensya na paghatod sa ospital kaidtong 1487 kan mga Kastila, asin mga sibilyan variants binogtak sa operasyon durante kaidtong dekada 1830. An mga pag-abante sa teknolohiya sa bilog na dekada 19 sagkod sa 20 nagbunga sa modernong self-powered ambulances.
Makinilya
An makinilya iyo an sarong makina para sa pagsurat nin mga karakter. Tipikal na an sarong makinilya igwa nin mga teklado asin an lambang saro nagkakawsa nin laen na karakter na napoprodusir sa papel sa paagi kan pagtama sa laso na kinaagan nin tinta. Sa katapos-taposi kan ika-19 na siglo, an terminong 'typewriter' inaplay sa sarong tawo na naggagamit kan siring na divice.
An enot na komersyal na makinilya pinamidbid kaidtong taon na 1874, alagad dai nagin komun sa mga opisina sa Estados Unidos sagkod na sa katahawan kan dekada 1880. Nagin marikas an pagigin praktikal kan makinilya para sa pagsurat na laen sa personal na surat kamot. Lakop iyan na ginamit kan mga propesyonal na parasurat, sa mga opisina, sa mga negosyo sa pribadong harong, asin kan mga estudyante sa pag-andam kan sinurat na seksyon na gigibohon sa laog kan harong.
An QWERTY keyboard layout, na ginibo para sa makinilya kaidtong dekada 1870, nagdadanay na de facto para sa mga teklado kan kompyuter. Nagdadanay na pigdidiskusyon kun ano an ginikanan kan layout na ini.
An mga bantog na paragibo kan mga makinilya iyo sinda E. Remington and Sons, IBM, Godrey, Imperial Typewriter Company, Oliver Typewriter Company, Olivetti, Royal Typewriter Company, Smith Corona, Underwood Typewriter Company, Facit, Adler, asin Olympia-Werke.
Arkitekto
An arkitekto (Ingles: architect) sarong persona na iyo an nagpaplano, nagdedesenyo asin namamahala kan konstruksyon kan mga edipisyo. An pagpraktis nin arkitektura boot sabihon iyo an pagtao nin serbisyo manongod sa desenyo kan mga edipisyo asin arinman na espasyo nakapalibot sa mga edipisyo na igwang paggamit nin tawo o iyo an siring na katuyohan. Sa etemolohiya, an terminong arkitekto gikan sa Latin na architectus, na ini gikan man sa Griyegong (arkhi-, nagmamayor + tekton, paratugdok), i.e., nagmamayor na paratugdok.
Premyo Miguel de Cervantes
An Premyo Miguel de Cervantes (Premio de Literatura en Lengua Castellana Miguel de Cervantes) iginagawad taon-taon sa pag'onra kan lawig-buhay na naginibohan nin sarong nangengenot na parasurat sa tataramon na Kastila.
Historya
An pasib itinugdas kan 1975 kan Ministro nin Kultura nin Espanyol asin enot na iginawad sunod na taon. An Encyclopædia Britannica inapod ining "pinaka-prestihiyoso asin maybayad na pasib iwinawaras para sa literatura nin lenggwaheng Espanyol". An nanggagana nakakaresibe nin monetaryong pasib sa halagang 125,000 euro, na an siring ini an saro na nakabali sa pinakamayaman na premyo literaryo nin kinaban. An pasib binabalsan an kagsurat hale sa arinman na Parataram Espanyol na nasyon asin minimidbid an kagabsan kan saiyang obra. Sa apat-na-polo may limang premyo nagawad sa historya kan Premyo Cervantes, anom sana kaini an naiwaras sa mga babae. Kan 1988, an Kastilang parasurat na si María Zambrano (1904-1991) iyo an pinakaenot na nata'wan onra. An pasib ipigngaran ki Miguel de Cervantes, autor kan Don Quixote. An mga kandidato pignonominar kan Kasararoan nin mga Akademya nin Lenggwaheng Kastila (hlbw.,  Royal Spanish Academy).
Sa presentasyon kan 2019 na premyo ki Joan Margarit, an mga kagresibe minidbid sinda huli sa saindang mga sinurat na nobela, rawitdawit, halipot na osipon, saysay, mga pinalis, pilosopiya o drama – o pagkairibahan igdi. Ta may duwang nanggana kan 1979, igwa na nin 45 kagresibe kan Premyo Miguel de Cervantes.
An Premyo Cervantes asin Premyo Nobel sa Literatura
Tolo kan 45ng nanggarana nin Premyo Miguel de Cervantes nakasikwit man kan Premyo Nobel sa Literatura. Octavio Paz (Cervantes 1981, Nobel 1990) asin Mario Vargas Llosa (Cervantes 1994, Nobel 2010), nagawaran kan Premyo Nobel kan nagsurunod na taon, manta' si Camilo José Cela nakaresibe kan Premyo Nobel kan 1989 asin nagawaran kan Premyo Cervantes kan 1995.
Mga Nagawadan
An lista kan mga kagresibeng Premyo Cervantes makukua sa opisyal na Premio 'Miguel Cervantes' website.
Kutsinta
An puto kutsinta o kutsinta sarong tipo nin puto na mahihiling sa bilog na Pilipinas. Gibo ini gikan sa pinaghalong balinghoy o harinang-bagas, pulang asukar asin lihiya, na pinaarok nin giyaw na pangkulay o katas kan annatto, asin pinasangaw sa mga sararadit na ramekin. Tinatabunan an mga nilutong kakanon nin kakakadkad na laman kan hinog na niyog. Bilog na taon kinakakan ini sa bilang mirendal, asin haros na pinapabakal kaiba kan puto. Bakong arog kan katampad kaini, na igwang malamasang habi, an kutsina, malahalaya asin mangunguya. Pwede man ining pasiramon sa pagdadagdag kan latik para maghamis ini.
Paghahanda
Dagdagan nin tubig-lihiya an natunaw na pulang asukar. Pagkatapos, ihalo ini sa harinang-mapulot asin harinang-bagas sagkod matunaw na ining marhay. Salaon tapos halion an mga limpak; pwedeng dagdagan ini nin likidong pang-arok-pula. Pahidan an kinorte kan langis-gulay asin pasangawon ini sagkod mamuo an tuktok pag kinaputan. Matapos halion hali sa init, paliputon ini bago tanggalon ini nin espatula gikan sa hulma. Panghuri, talbungan ini nin pigkadkad na niyog o gamiton ini bilang dutdutan.
A Wild Sheep Chase
An A Wild Sheep Chase (羊をめぐる冒険, Hitsuji o meguru bōken) (literal na mababasa bilang An Adventure Surrounding Sheep ) iyo an ikatulong nobela kan Hapon na parasurat na si Haruki Murakami. Inot ining pigpublikar sa Japan kan 1982, dangan ini ipigpalis man sa Ingles kan taon 1989. Saro ining indipendyenteng sequel sa Pinball, 1973, asin pangatulong libro man sa trilohiyang inaapod na "Trilogy of the Rat". Guminana man ini kan 1982 nin Noma Literary Newcomer's Prize.
Sa A Wild Sheep Chase, pinagsaralak ni Murakami an mga elemento nin Amerikano asin Ingles na literatura na may mga kontekstong Hapones, kun sain pig-aagihan man an post-WWIII Japan na kultural na identidad. An libro sarong may pagkamisteryo asin parsyal na realismo na igwang postmodern na atake.
An A Wild Sheep Chase pigsasabing sarong parodiya o pagbago sa sinurat ni Yukio Mishima na Natsuko no Bskuken (ה, Natsuko's Adventture).
An istorya
An quasi-detective na istoryang ini manungod sa dai nginaranan na parasigarilyong narrator asin an saiyang mga agi-agi sa Tokyo asin Hokkaido kan taon 1978. Nagpuon an istorya kan an kakadibursyo pa sanang protagonista, sarong ehekutibo sa pagpapatalastas, nagpublikar nin litrato nin sarong pastoral scene kun sain ini man pigpadara sana saiya bilang sarong surat kan haloy nya nang amigo na si 'Rat'. Pigsusog sya nin sarong misteryosong lalake na pigrerepresentar man bilang si 'The Boss', sarong sentral na pwersa sa likod kan mga politikal sagkud ekonomikal na mga elitista. Ini pano, madali nang magadan. An sekretarya kan Boss, nagsabi na idtong karnero na igwa nin korteng bituon na pananda, na nahiling man sa patalastas, kaagid na gayo sa sekretong pigkukuanan nin kusog kan saiyang among asin igwa sana sya nin duwang bulan tangani na ini makua, kun dai, an saiyang karera sagkud buhay mapaparaot. An parasaysay kan istorya dangan an saiyang ilusyon, na igwa nin kapasidad na makadangog nin mga supernatural na bagay, nagpasiring sa norte kan Japan tangani na hanapon an karnero asin an katuod kaini. Mantang nadidiskubre nya na sinusundan sya nin dai maaraman na kapangyarihan, nakaengkwentro man sya nin mga pigura hali sa saiyang nakaagi, mga makunswelong karakter, asin mga indibidwal na nainot nang nahiling idtong nawawarang karnero.
Paghiling
An A Wild Sheep Chase nakaresibe man nin maninigong pagmidbid halis sa Western literary critics, arog halimbawa ki Herbert Mitgang kan The New York Times Book Review, kun sain pig-omaw kaini sa saiyang review kan 1989 an libro bilang "Youthful, slangy, political and allegorical", dangan, "What makes A Wild Sheep Chase so appealing is the author's ability to strike common chords between the modern Japanese and American middle classes, especially the younger generation, and to do so in stylish, swinging language. Mr. Murakami's novel is a welcome debut by a talented writer who should be discovered by readers on this end of the Pacific."
Nagigirumdoman ni Murakami na an mga editor kan Gunzo, sarong magasin na Hapones na nagpublikar na kan saiyang mga isinurat, na dai ninda suno an "A Wild Sheep Chase" huli ta dai iyan uso para sa mga nobela kan panahon na idto. An popular na pagbisto igdi, masasabi man na positibo asin nagi pa ngani ining pampuon-puon nya bilang sarong nobelista.
Mga prequel asin sequel
Ini an ikatolong libro ni Murakami sa "The Rat" Trilogy ', na sinundan nin Hear the Wind Sing asin Pinball, 1973. Sinusunod kan tolong libro na ini an abentura nin sarong dai nginaranan na parasaysay asin saiyang katuod na inaapod na "The Rat".
Gabos na tulong nobela hali asin masususog pabwelta sa panahon kan Nobyembre 25, 1970, kun sain an Hapon na parasurat asin aktibistang right-wing na si Yukio Mishima nagkomiter nin seppuku matapos an dai nadagos na coup attempt sa kampo kan Japan Self Defence Force s. Pira sa mga kritikong Hapon minasabi na an A Wild Sheep Chase sarong parodiya kan The Adventure of Natsuko na pigsurat ni Mishima.
An sequel na Dance, Dance, Dance, nagpapadagos sa mga abentura kan dai nginaranan na protagonista. An mga istaran asin karakter sa A Wild Sheep Chase, lalo na an Dolphin Hotel, an dai nginaranan na kailusyon kan parasaysay, asin an misteryosong Mga Karnero. Minsan siring, an istorya kaiyan, tono, asin an mayoriya kan mga karakter naiibang marhay tanganing ini maheling na suway sa "Trilogy of the Rat."[1]
Apat na Libro
A Wild Sheep Chase (English edisyon) ni Haruki Murami; Dinakitaramon ni Alfred Birnbaum.
Mga susugan
90px Pinopoonan an artikulong ini.